गजरौला। केरल बाढ़ पीड़ितों के लिए पालिका गजरौला से मदद भेजी गई है। अधिशासी अधिकारी सहित समस्त कर्मचारियों ने एक दिन का वेतन बाढ़ पीड़ितों के लिए दिया। मंगलवार को समस्य कर्मचारियों ने एक दिन के वेतन का चेक अधिशासी अधिकारी बिजेंद्र पाल सिंह को सौंपा। बिजेंद्र पाल सिंह ने कहा कि इस समय केरल जल प्रलय में बुरी तरह प्रभावित हुआ है। वहां पर लोगों का जन जीवन बुरी तरह प्रभावित हुआ है। केरल को राहत पहुंचाने के लिए सरकारों के साथ साथ स्वयंसेवी संस्थाएं, नागरिक अपने-अपने सामर्थ्य से धन और राहत सामग्री भेज रहे हैं। जिस कारण नगर पालिका का भी फर्ज बनता है। पालिका के समस्त कर्मचारियों ने केरल जल प्रलय में राहत हेतु अपना एक दिन का वेतन मुख्यमंत्री राहत कोष में जमा कराया है। कर्मचारियों ने भी अन्य लोगों से भी मदद का आह्वान किया।